
Betegtájékoztató: Információk a felhasználó számára
Glypressin 0,85 mg oldatos injekció
terlipresszin

Mielőtt elkezdik Önnél alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy a gondozását végző egészségügyi szakemberhez. 
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4 pont.
A betegtájékoztató tartalma:
1. Milyen típusú gyógyszer a Glypressin 0,85 mg oldatos injekció (a továbbiakban Glypressin)

2.  és milyen betegségek esetén alkalmazható? 

3. Tudnivalók a Glypressin alkalmazása előtt

4. Hogyan kell alkalmazni a Glypressint?

5. Lehetséges mellékhatások

6. Hogyan kell a Glypressint tárolni?
7. A csomagolás tartalma és egyéb információk
1.
Milyen típusú gyógyszer az Glypressin és milyen betegségek esetén alkalmazható?

A Glypressin a nyelőcső fekélyes vérzésének kezelésére alkalmazható.

2. 
Tudnivalók a Glypressin alkalmazása előtt

Nem alkalmazható a Glypressint
· Ha Ön allergiás a terlipresszin-acetátra vagy a gyógyszer (6. pontban felsorolt) egyéb összetevőjére.

· Ha Ön terhes. 
Figyelmeztetések és óvintézkedések

A Glypressin alkalmazása előtt beszéljen kezelőorvosával vagy a gondozását végző egészségügyi szakemberrel.
A Glypressin fokozott elővigyázatossággal alkalmazható
-
ha Ön magasvérnyomás betegségben szenved,

-
ha Ön szív- vagy tüdőbetegségben szenved
- 
ha Ön cukorbeteg
-
gyermekeknél és időseknél, mivel ezen betegcsoportokkal nincs elegendő tapasztalat. 

-
ha az Ön esetében szeptikus sokk lép fel. A szeptikus sokk olyan súlyos állapot, amely súlyos fertőzés esetén alakul ki és vérnyomáscsökkenéshez, valamint a vér csökkent áramlásához vezet.
Tájékoztassa kezelőorvosát, ha a fentiek bármelyike az Ön esetében fennáll.

A Glypressin nátriumot tartalmaz segédanyagként

Ez a gyógyszer 30,7 mg nátriumot (a konyhasó fő összetevője) tartalmaz ampullánként. Ez egy felnőtt számára az ajánlott maximális napi nátriumbevitel 1,5%-ának felel meg. Kérjük, tájékoztassa kezelőorvosát, ha Ön korlátozott nátriumtartalmú étrendet tart. 

Egyéb gyógyszerek és a Glypressin
Feltétlenül tájékoztassa kezelőorvosát a jelenleg vagy nemrégiben szedett valamint szedni tervezett egyéb gyógyszereiről.

A szívfrekvenciát csökkentő (bradikardizáló) gyógyszerek egyidejű adása (propofol, sufentanil) súlyos mértékű szívverés csökkenést okozhat.

Kérjük, azonnal tájékoztassa kezelőorvosát, ha a következő gyógyszerek bármelyikét szedi:

Azon gyógyszerek, amelyek szabálytalan szívverést (arritmia) okozhatnak, például a következők:

· IA osztályba (kinidin, prokainamid, dizopiramid) illetve III. osztályba tartozó (amiodaron, szotalol, ibutilid, dofetilid) antiarritmiás gyógyszerek,
· eritromicin (antibiotikum),
· antihisztaminok (elsősorban allergiák kezelésére, de bizonyos köhögési és megfázás elleni gyógyszerekben is megtalálhatók), 
· a depresszió kezelésére alkalmazott triciklikus antidepresszánsok, 

· olyan gyógyszerek, amelyek megváltoztathatják a vér só- vagy elektrolitszintjét, különösen a diuretikumok (magasvérnyomás-betegség és szívelégtelenség kezelésére szolgáló vízhajtók). 

Terhesség, szoptatás és termékenység
A terlipresszin a méhizomzat összehúzódását okozza és csökkenti a méh véráramlását, ezért a Glypressin oldatos injekció terhességben nem adható. A Glypressin kockázatot jelent a terhességre és a magzatra.
A Glypressint szoptatás esetén nem szabad alkalmazni, mert nem ismert, hogy a Glypressin megjelenik-e az anyatejben. Kezelőorvosa a várható előnyöket figyelembe véve dönt a szoptatás vagy a kezelés felfüggesztéséről.
A készítmény hatásai a gépjárművezetéshez és a gépek kezeléséhez szükséges képességekre

Nem értelmezhető. A Glypressin csak kórházban alkalmazható
Fontos információk a Glypressin egyes összetevőiről
A Glypressinnel történő kezelés során a vérnyomást, a szívfrekvenciát és a folyadékegyensúlyt monitorozni kell.

3. Hogyan kell alkalmazni a Glypressint?
A Glypressin kórházban alkalmazott gyógyszer, amelyet csak képzett egészségügyi személyzet adhat be. 
Az adagolást és az alkalmazás időtartamát a kezelőorvos határozza meg. 
Az ampulla tartalmát intravénásan, bólusz-injekcióként kell beadni. A kezelést addig kell folytatni, amíg a vérzés el nem áll. A kezelés időtartama legfeljebb 48 óra.

Ha az előírtnál több Glypressint alkalmaztak
A javasolt dózist túllépni nem szabad, mert a súlyos keringési mellékhatások dózisfüggőek.

Ismerten magasvérnyomás-betegségben szenvedő betegek esetén az emelkedett vérnyomást 150 mikrogramm klonidin intravénás adásával lehet szabályozni.

Kezelést igénylő alacsony szívfrekvenciát (bradikardia) atropinnal kell kezelni.

4.
Lehetséges mellékhatások 
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. 

Nagyon gyakori mellékhatások (10 beteg közül több, mint 1 beteget érinthet): hasi fájdalom

Gyakori mellékhatások (10 betegből legfeljebb 1 beteget érinthet): nátriumszint csökkenése, fejfájás, lassult szívverés, mellkasi fájdalom, környéki (perifériás) érszűkület, a környéki (perifériás) rész lilás elszíneződése (a bőr kékes elszíneződése, amit az oxigén hiánya okoz), tüdővizenyő, nehézlégzés, nem megfelelő véráramlás a szövetekben, ami sápadtságot okoz, vérnyomás-emelkedés, hasmenés, hányinger, hányás.

Nem gyakori mellékhatások (100 betegből legfeljebb 1 beteget érinthet): szabálytalan szívverés, emelkedett pulzusszám, szívinfarktus, Torsade de pointes (hirtelen kialakuló szívkamrai eredetű szívritmuszavar), szívelégtelenség (tünetei lehetnek nehézlégzés, fáradtság, bokaduzzanat), a belek vérellátási elégtelensége, hőhullámok, légzési rendellenesség, légzési elégtelenség (nehéz légzés), bőrelhalás, az injekció beadásának helyén jelentkező bőrelhalás.

Nem ismert (a gyakoriság a rendelkezésre álló adatokból nem állapítható meg): méhösszehúzódások, a méh vérellátásának csökkenése

Mellékhatások bejelentése 

Ha Önnél bármilyen mellékhatás jelentkezik, tájékoztassa kezelőorvosát. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül*. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban
5.
Hogyan kell az Glypressint tárolni?

A gyógyszer gyermekektől elzárva tartandó!
Hűtőszekrényben (2–8ºC-on), a fénytől való védelem érdekében az eredeti csomagolásban tárolandó, Nem fagyasztható!
A dobozon feltüntetett lejárati idő (Felhasználható:) után ne alkalmazza a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Glypressin
· A készítmény hatóanyaga: terlipresszin-acetát

0,85 mg-os ampullánként 1 mg terlipresszin-acetátot tartalmaz, amely 0,85 mg terlipresszin hatóanyagnak felel meg. 1 ml 0,12 mg terlipresszin-acetát hatóanyagot tartalmaz. 
· Egyéb összetevők: nátrium-klorid, ecetsav, nátrium-acetát-trihidrát, injekcióhoz való víz.

Milyen a Glypressin külleme és mit tartalmaz a csomagolás
8,5 ml oldat színtelen, színes törőponttal ellátott OPC üveg ampullába töltve.

Kiszerelés: 5 db 8,5 ml oldatot tartalmazó ampulla műanyag tálcán és dobozban.

